तेलमोच्चो पुल बंद, करोड़ों का व्यवसाय प्रभावित
बोकारो-धनबादकी लाइफ लाइन तेलमच्चो पुल के क्षतिग्रस्त होने से प्रतिदिन करीब 10 करोड़ रुपए के व्यवसाय पर असर पड़ रहा है। व्यवसायियों ने क्षतिग्रस्त पुल की मरम्मत होने का इंतजार कर अपने भारी वाहनों को धनबाद अथवा बोकारो में ही रोक दिया है। हालांकि जिला प्रशासन ने चंद्रपुरा और चंदनकियारी के रास्ते वाहनों की आवाजाही की अनुमति दे दी है, लेकिन अधिकतर व्यवसायी इस रास्ते से भारी वाहनों को भेजना पसंद नहीं कर रहे हैं। लिहाजा अभी प्रतिदिन बोकारो-धनबाद के बीच 10 करोड़ रुपए के व्यवसाय पर असर पड़ रहा है। इस रास्ते से प्रतिदिन 10 हजार भारी वाहनों का आवागमन होता है। इसमें कोयला, स्टील सहित अन्य कई व्यवसायिक सामान होते हैं। पुल क्षतिग्रस्त होने से और धनबाद सहित अन्य जगहों की दूरी बढ़ने से प्रतिदिन 10 लाख से अधिक डीजल की बर्बादी हो रही है।
एनएचने एनएचएआई को किया सड़क हस्तांतरित
दामोदरनदी पर बने तेलमच्चो पुल से होकर एनएच 32 गुजरा है। इस रास्ते से जमशेदपुर से धनबाद, रांची से धनबाद, रांची से दुमका सहित संथाल परगना सहित कई जगह जाया जाता है। इस रास्ते से लोग कोलकाता भी जाते हैं। जबकि इस पुल के सहारे ही इन सभी जगहों पर भारी वाहनों से सामान भी भेजी जाती है। एनएच 32 काे छह माह पहले एनएचएआई को स्थानांतरित कर दिया गया है। इस सड़क का नाम अब एनएसएआई 133 के नाम से जाना जाएगा। इसकी लंबाई 70.5 किलोमीटर है। गोविंदपुर से होते हुए यह सड़क चास से पुरूलिया तक जाएगा। इस सड़क की चौड़ीकरण का काम अशोक बिल्डकॉन को मिला है।
क्षतिग्रस्त पुल पर लगाई गई बेरिकेडिंग।
1980 में बना था तेलमच्चो पुल
तेलमच्चोऔर पुपुनकी के बीच दामोदर नदी पर स्थित इस पुल का निर्माण 1980 में हुआ था। पुल के पूरब की ओर बनी पुरानी पुल जर्जर होने के कारण इस पुल का निर्माण कराया गया था। मात्र 36 साल में ही यह पुल जर्जर हो गया है। पिछले पांच सालों से लोग इस जर्जर पुल पर ही यात्रा कर रहे हैं।
पुुल पर जमा होता था बारिश का पानी
तेलमच्चोपुल की बनावट इस प्रकार है कि इस पर पानी जमा हो जाता है। बारिश का पानी तुरंत सड़क से नहीं निकलता है। जल जमाव के कारण पुल की मजबूती जवाब दे गई और यह जर्जर हो गया। ऐसे इस पुल से गुजरने पर पुल हिलता भी था। लोग डर-डर कर पुल से पार होते थे। वहीं विभाग द्वारा जलजमाव की स्थिति को रोकने की कोई व्यवस्था नहीं की गई।
पुल के दोनों ओर लग जाता है जाम
पुलपर वन-वे ट्रैफिक व्यवस्था करने के कारण और अधिकतर वाहन चालकों को रूट की जानकारी नहीं होने के कारण तेलमच्चो पुल के पास हमेशा जाम लग जा रहा है। हालांकि इसके लिए ट्रैफिक व्यवस्था दुरूस्त की गई है। जगह-जगह वाहन चालकों की रूट की जानकारी दी जा रही है। इसके बावजूद इससे पुल के आसपास जाम की स्थिति बन जाती है। दोनों तरफ से वाहनों की लंबी कतार लग रही है।
ट्रक पार करा रहे पुलिस वाले ने चालक को पीटा
बोकारो| पुलिसवाले अपनी करनी से बाज नहीं आते हैं। तेलमोच्चो पुल पर भारी वाहनों का प्रवेश बंद किए जाने के बावजूद बीती रात तेलमोच्चो पुल पर तैनात पुलिस कर्मी चार सौ-पांच सौ रुपए लेकर ट्रकों को पार कर रहे थे। इस दौरान रांची से दुमका जा रहे ट्रक जेएच01बीटी-9779 के चालक मिनाज ने 200 रुपए देकर अपना ट्रक पुल से पार कर लिया। उसने एक सिपाही को पैसा दिया, तो दूसरे ने रोकने की कोशिश की, नहीं रुकने पर जीप से पीछा कर पुल के पार धनबाद जिला सीमा में उसे पकड़ कर जमकर धुनाई कर दी। मिनाज किसी तरह महुदा थाना क्षेत्र पहुंचा, वहां पीसीआर वैन में मौजूद पुलिस कर्मियों से इसकी शिकायत की, लेकिन उन्होंने उसका इलाज कराकर छोड़ दिया। घायल हालत में ही मिनाज दुमका गया।
एनएचएआई की रिपोर्ट आने के बाद ही स्थिति होगी स्पष्ट
^एनएचएआईकी रिपोर्ट आने के बाद ही स्थिति स्पष्ट होगी कि कब तक वाहन इस पुल से गुजरेंगे। एनएचएआई से रिपोर्ट मांगी गई है।” रायमहिमापत रे, डीसी, बोकारो।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva